Bugyi SE.-Örkény SE. 2:1
Bugyi SE. - Örkény SE. 2:1
Gólok: Kóbor Cs., Nagy-Jáger Dávid
Ismét egy rangadónak néztünk elébe, ahol az Örkény csapata látogatott hozzánk. A kitűnő időjárás vonzotta a nézőket is, akik szép létszámmal kilátogattak a találkozóra. Mellesleg a Trollfoci stábja is a helyszínre érkezett, akik előzetesen egy futballéjszakán szerepeltek Bugyin. A játéknap eseményeiről csütörtök estére készülhet el a videóanyag összevágása, keressétek Őket! A számunkra nagyon fontos volt a mérkőzés, mondhatni, hogy 6 pontos találkozó, hiszen a törökbálinti botlás után, csak a győzelemmel tudunk ott maradni az élmezőnyhöz közel, ellenkező esetben az Örkény megközelít minket, s eltűnhet a pontelőnyünk a mögöttünk lévő csapatokkal szemben. Viszonylag nagy munka folyt mezőnyben, ahol a kapuk nem forogtak gyakran veszélyben. Az első gólt egy szabadrúgás előzött meg, amelynél Lacza lövését tornázta ki a kapus szögletre, amely beadást követően a hosszú oldalon Kóbor a kapuba lőtte közelről a labdát. Megszereztük a vezetést, amely megnyugtatta a feszült csapatunkat, s a kapkodásból, pontatlanságból fakadó, csapkodó játékunkat sikerült stabilizálni. Más említésre méltó esemény nem is nagyon történt az első 45 percben. A 2. félidő kezdetén sem változott a kép, az Örkény sokat birtokolta a labdát, de a kapunkra nem volt veszélyes. Nagy-Jáger Dávid szólója törte meg a csendet, aki balszélről betörve, 3 védő mellett tólta el a labdát, átjátszva Őket, ahol egyből ziccerben találta magát, s higgadtan az alsó sarokba gurított a kapus mellett, amellyel 2:0-ra növelte az előnyünket. A gól után nemsokkal Bajor indította remekül Józsát, aki a kapussal szemben a kapufára lőtte a labdát. Éledezett a támadó játékunk, de még mindig nem volt gördülékeny. A védelemünkben Bobák remekül segítette a tengelyünket, ahol nem tudtak feltörni minket, s Bajor sérülése után Lacza is karmesterré vált a középpályán. Jó ütemben szálltak be a cseréink, ahol Gavrea, Fodor beállása játékban nagyot lendített a csapaton. Többet tudtuk birtokolni a labdát, s letisztult a játékunk. A 87. percben elaludtunk a bal szélen, ahol megfutottak minket, s a beadást követően egy kavarodásból ellenfelünk szépíteni tudott. A hátralévő 4-5 perc még hozott pár sárga lapot és egy pirosat, szerencsére ezt az ellenfélnél könyvelhették el. Maradt a 2:1-es végeredmény, ahol fontos 3 pontot gyűjtöttünk be. Összességében a 4 találkozó közül most játszottunk a leggyengébben, amely a mérkőzés színvonalára is rányomta a bélyegét, viszont a gyenge, de küzdős játékkal több pontot zsebeltünk be mint tavaly ilyenkor három mérkőzés alatt. Gratulálunk a győzelemhez! Hajrá Bugyi SE.!!!!!